cy ceb hbs_lat cy en ast cy en ca cy cy en cy en cy es cy cy cy cy en en es en en cy en cy cs cy en en cy cy en cy cy cy cy cy tl cy cy cy en en en ceb ceb hbs_lat ceb en ceb en ceb cy ceb cy en cy
Generated by HTML5 Slideshow Dreamweaver Extension 1.0.5
Ysgol y Garnedd, Ffordd Penrhos, Bangor, Gwynedd LL57 2LX
Mae’r Gymdeithas Rhieni ac Athrawon yn yr ysgol yn rhoi cyfle i rieni, athrawon a chyfeillion yr ysgol gydweithio er lles y disgyblion. Bydd y gymdeithas yn cynnal amrywiol weithgareddau yn ystod y flwyddyn ac yn codi rhai miloedd o bunnoedd i brynu offer i’r ysgol yn flynyddol. Bydd y Gymdeithas Rhieni ac Athrawon yn cynnal cyfarfodydd yn rheolaidd – hysbysir chwi o’r dyddiad drwy neges destun ac mae croeso i unrhyw riant fynychu’r cyfarfodydd.
Nod Cymdeithas Rhieni ac Athrawon Ysgol y Garnedd yw cefnogi'r ysgol a chodi digon o arian i brynu adnoddau ychwanegol er budd y disgyblion. Gyda’r arian a godir, rydyn ni’n cyfrannu at dripiau ysgol, talu am wersi nofio i ddisgyblion blwyddyn 2 am dymor. Rydyn ni wedi talu am grysau T a chapiau nofio ar gyfer tîm nofio’r ysgol, adnoddau i’r Clwb Coginio, cyfleoedd i ddisgyblion Uned Awtistiaeth yr ysgol feithrin sgiliau cymdeithasol. Rhoddwyd arian i’r ysgol adeiladu sied a chreu gardd i’r plant. Un o’r nodau ar hyn o bryd yw codi digon o arian i greu parc antur i’r holl ddisgyblion a hynny ar gais y disgyblion eu hunain.
Criw bach, gweithgar sydd wrthi’n trefnu’r holl weithgareddau bob blwyddyn, ac mae gennym raglen lawn o weithgareddau cymdeithasol - o helfa drysor i noson bingo, o Pictiwrs Bach, y Ras Hwyaid i Ffair Nadolig a Ffair Haf bob blwyddyn. Mae’r gweithgareddau yn boblogaidd iawn ymysg rhieni a phlant yr ysgol.
Mae’r pwyllgor yn cael llawer o hwyl wrth drefnu’r gweithgareddau ond mae angen syniadau newyddarnon ni a mwy o aelodau ar y pwyllgor felly pam na ddowch chi i’r cyfarfod nesaf. Fe gewch neges destun yn rhoi gwybod i chi pryd mae pob cyfarfod - croeso cynnes i bawb! Ac os na allwch ddod i’r cyfarfodydd, dowch i gefnogi’r gweithgareddau a helpu drwy wirfoddoli i helpu yn ystod rhai o'r gweithgareddau neu roi gwobrau ar gyfer amrywiol gystadlaethau a rafflau. Mae’n gyfle i bawb fwynhau eu hunain a chymdeithasu!
Os ydych chi am wirfoddoli i helpu mewn unrhyw weithgaredd neu os oes gennych chi syniad da am sut i godi arian i’r ysgol, cysylltwch drwy anfon neges e-bost at rhieniathrawongarnedd@hotmail.co.uk
Ffyrdd eraill o godi arian:
Clwb 200 - ymaelodwch â’r Clwb 200 am dâl penodol a chael cyfle i ennill gwobr bob mis! Cliciwch yma am ffurflen.
Siopa ar y we drwy wefan Easyfundraising - rhaid cofrestru’n gyntaf er mwyn i’r cyfraniadau ariannol fynd i goffrau Ysgol y Garnedd ac yna siopwch yn llawen ac yn llon! http://www.easyfundraising.org.uk/register/
Chwilio ar y we drwy Easysearch - unwaith eto, rhaid cofrestru cyn defnyddio’r peiriant chwilio hwn http://ysgolygarnedd.easysearch.org.uk/
© 2018 Hawlfraint Ysgol y Garnedd.